**Young Man, Cash Man** on spin-off-sarja suomalaisesta saippuasarjasta *Salatut elämät*. Sarjan ensimmäinen jakso esitettiin 25. kesäkuuta 2013 MTV3:n Katsomo -palvelussa. Jaksoja esitettiin tiistaisin ja torstaisin viimeiseen 29. elokuuta 2013 esitettyyn jaksoon asti. Jaksot julkaistiin Katsomossa uudelleen *Salattujen elämien* joulutauon aikana 13. joulukuuta 2013 – 9. tammikuuta 2014. Sarjan kaikki jaksot julkaistiin Katsomossa uudestaan 14. joulukuuta 2015. Kesällä 2017 sarja esitettiin MTV3:lla kolmiosaisena koosteena.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Onni "Tale" Taalasmaa tekee ystävänsä Roni Jalavan kanssa rap-musiikkivideon, jonka perusteella hänet valitaan hotellin videobloggaajaksi. Ronin tehtävänä on kuvata Talen videoblogia eli vlogia. Hotellilla Tale törmää Jessicaan, joka on valinnut juuri Talen kaikista vloggaajahakijoista. Tale ihastuu Jessicaan. Myöhemmin myös Talen ja Ronin ystävä Janne Haukkala sapuu hotelille tarkoituksenaan saada Tale ja Jessica yhteen. Janne aikoo auttaa Talea harrastamaan seksiä Jessican kanssa, tosin Jannen ehtona oli, että jos Tale ei harrasta seksiä Jessican kanssa, saa Janne pitää mopoauton.

Tale luulee Jessican kutsuneen hänet hotellihuoneeseensa, mutta Talen odottaessa pelkissä alusvaatteissa huoneeseen saapukin hotellinjohtaja Irmeli Malmiviiva. Tale yrittää selitellä miksi on Irmelin huoneessa pelkissä alusvaatteissa, mutta Irmeli keskeyttää hänet ja pari päätyy harrastamaan seksiä. Irmelin tietämättä Tale on nauhoittanut kameralleen kaiken tapahtuneen. Tale näyttää videon Jannelle ja Ronille, jotka eivät ole usko silmiään. Talen mennessä suihkuun Janne päättää kostaa ja lataa Talen ja Irmelin seksivideon nettiin. Toisaalla vankilassa oleva Irmelin aviomies, Raimo, näkee videon ja uhoaa kostoa.

Talen saadessa tietää Jannen teosta, tämä poistaa videon netistä välittömästi. Talen onneksi Irmeli eikä Jessica ollut ehtinyt näkemään videota. Jessican ja Talen päädyttyä samaan sänkyyn, Iida Mustonen ja Elias Vikstedt katsovat Facebookista Jessican tietoja ja huomaavat, että Irmeli on tämän äiti. Kaksikko tietää Talen seksiseikkailuista ja kauhukseen toteavat Talen harrastaneen seksiä sekä äidin, että tyttären kanssa.

Tale ja Irmeli sopivat, ettei Jessica ikinä saisi tietää mitä heidän välillään on ollut, mutta päätyvät kuitenkin harrastamaan seksiä uudestaan. Samaan aikaan lehdessä on ilmoitus, että Raimo on karannut vankilasta. Raimon käydessä poikien tyhjässä hotellihuoneessa, päälle jäänyt Ronin videokamera kuvaa kaiken. Iida, Elias ja Lari Väänänen näkevät kaiken ja tajuavat kuka mies on.

Hotellilla Raimo alkaa jahdata poikia kirveen kanssa. Iida, Elias ja Lari saapuvat hotellille katsomaan mikä tilanne siellä on. He tapaavat Jessican ja yrittävät selittää tilannetta tälle, mutta Jessica ei eikä usko heidän väitteitä, että Jessican isä olisi karannut vankilasta. Samaan aikaan Raimo on jättänyt Talen, Ronin ja Jannen sidottuina ja puolialastomina hotellin ullakolle.

Lari, Elias ja Iida löytävät pojat, mutta Iidan epäonnistuneen suunnitelman johdosta Iida joutuu sidotuksi poikien viereen. Seuraavaksi Elias tulee puhumaan Raimolle harhauttaakseen tätä, jolloin Lari iskee lapiolla Raimon tajuttomaksi. Nuoret pääsevät pakoon ja poliisi pidättää Raimon. Jessica saa kuitenkin selville totuuden siitä, mitä Tale on tehnyt Jessican äidin kanssa. Tale yrittää selittää tilannetta Jessicalle, joka ei kuitenkaan kuuntele. Palatessaan Pihlajakadulle Tale löytää kadun varresta hänelle osoitetun mopoauton ja Jessican ja Irmelin hänelle lähettämät terveiset.

**Juonipaljastukset päättyvät tähän.**

Näyttelijät
-----------

### Pääosissa

|  |  |  |
| --- | --- | --- |
|  Emil Hallberg  | … |  Onni "Tale" Taalasmaa
  |
|  Hemmo Karja  | … |  Janne Haukkala
  |
|  Henri Kaisla  | … |  Roni Jalava
  |
|  Ronny Roslöf  | … |  Lari Väänänen
  |
|  Petteri Paavola  | … |  Elias Vikstedt
  |
|  Rosa Rusanen  | … |  Iida Mustonen
  |

### Sivuosissa

|  |  |  |
| --- | --- | --- |
|  Hilla Ruoppila  | … |  Jessica Malmiviiva
  |
|  Satu Iso-Kuortti  | … |  Irmeli Malmiviiva 
  |
|  Jukka Uhlgren  | … |  Raimo Malmiviiva
  |
|  Petri Pirkkalainen  | … |  Jorma
  |
|  Vilhelmiina Holopainen  | … |  Bettina
  |
|  Lenita Härkönen  | … |  Baarimikko
  |
|  Veeda Sutinen  | … |  Pikkutyttö
  |

Jaksot
------

| Jakso | Nimi | Ikäraja | Ensiesitys MTV3 Katsomossa | Ensiesitys televisiossa |
| --- | --- | --- | --- | --- |
| 1. | "Arrival". | Kuvaohjelman ikäraja: Sallittu | 25. kesäkuuta 2013 | 4. heinäkuuta 2017 |
| 2. | Joku jacuzzi ois ollu jees. | Kuvaohjelman ikäraja 7 Kuvaohjelmassa on sisältöä, joka aiheuttaa ahdistusta. | 27. kesäkuuta 2013 |
| 3. | Mulla on kunnon puomi omasta takaa. | Kuvaohjelman ikäraja: Sallittu | 2. heinäkuuta 2013 |
| 4. | Setä ottaa tätä liimaa pois sun päästä. | Kuvaohjelman ikäraja: Sallittu | 4. heinäkuuta 2013 |
| 5. | Mä niin rakastan hotellielämää! | Kuvaohjelman ikäraja: Sallittu | 9. heinäkuuta 2013 |
| 6. | Tää on mopoautosotaa. | Kuvaohjelman ikäraja 7 Kuvaohjelmassa on seksuaalisia viittauksia. | 11. heinäkuuta 2013 |
| 7. | Perusnettihän se vaan on. | Kuvaohjelman ikäraja 7 Kuvaohjelmassa on seksuaalisia viittauksia. | 16. heinäkuuta 2013 | 5. heinäkuuta 2017 |
| 8. | Nyt saa Haukkalan poika puolestaan kärsii. | Kuvaohjelman ikäraja: Sallittu | 18. heinäkuuta 2013 |
| 9. | Äiti tykkää susta ihan varmasti. | Kuvaohjelman ikäraja: Sallittu | 23. heinäkuuta 2013 |
| 10. | Eräs puuma, jota sä oot just käyny köyrimässä. | Kuvaohjelman ikäraja: Sallittu | 25. heinäkuuta 2013 |
| 11. | Et sä kyllä vaikuta pelaajalta. | Kuvaohjelman ikäraja 7 Kuvaohjelmassa on seksuaalisia viittauksia. | 30. heinäkuuta 2013 |
| 12. | Se oli sulaa vahaa meikäläisen käsissä. | Kuvaohjelman ikäraja 7 Kuvaohjelmassa on seksuaalisia viittauksia. | 1. elokuuta 2013 |
| 13. | Missä mä oon nähny ton naaman? | Kuvaohjelman ikäraja: Sallittu | 6. elokuuta 2013 | 6. heinäkuuta 2017 |
| 14. | Tietääks teidän vanhemmat et te ootte täällä? | Kuvaohjelman ikäraja: Sallittu | 8. elokuuta 2013 |
| 15. | Et sä tykänny mun lähestymistavasta? | Kuvaohjelman ikäraja 7 Kuvaohjelmassa on väkivaltaa. Kuvaohjelmassa on sisältöä, joka aiheuttaa ahdistusta. | 13. elokuuta 2013 |
| 16. | Te nykynuoret haluutte olla niin viileitä. | Kuvaohjelman ikäraja 7 Kuvaohjelmassa on sisältöä, joka aiheuttaa ahdistusta. | 15. elokuuta 2013 |
| 17. | Pidä huoli, et kerrankin sun lihaksista on jotain hyötyy. | Kuvaohjelman ikäraja 7 Kuvaohjelmassa on sisältöä, joka aiheuttaa ahdistusta. | 20. elokuuta 2013 |
| 18. | Ihan tajuttoman tylsää. | Kuvaohjelman ikäraja 7 Kuvaohjelmassa on väkivaltaa. Kuvaohjelmassa on sisältöä, joka aiheuttaa ahdistusta. | 22. elokuuta 2013 |
| 19. | Rakkautta sekin haluaa, niin kuin me kaikki. | Kuvaohjelman ikäraja 7 Kuvaohjelmassa on väkivaltaa. | 27. elokuuta 2013 |
| 20. | Ei nyt edes Talella voi mennä kaikki aina pieleen. | Kuvaohjelman ikäraja: Sallittu | 29. elokuuta 2013 |

Lähteet
-------

1. ↑  Young Man, Cash Man alkaa – tätä on luvassa MTV3.fi. Viitattu 25.7.2013.
2. ↑  Huippusuositut Tuuliranta ja Young Man, Cash Man tulevat taas MTV.fi. Viitattu 29.12.2013. [vanhentunut linkki]
3. ↑  Ilouutisia Salkkarit-faneille: Toivotut nettisarjat Katsomossa MTV.fi.  Arkistoitu 22.12.2015. Viitattu 21.12.2015.
4. ↑  Salkkarit-faneja hemmotellaan suosituilla nettisarjoilla kesällä – Satula ja Tuhmikset myös televisioon  20.4.2017. MTV.fi.  Arkistoitu 6.12.2017. Viitattu 26.1.2018.

*Salatut elämät*

|  |  |
| --- | --- |
| Jaksot | Jaksot | Erikois- ja päätösjaksot |
| Henkilöt | Henkilöt | Poistuneet henkilöt |
| Paikat | Tapahtumapaikat | Yritykset, tuotemerkit ja puolueet | Ullanlinna |
| Spin-off-sarjat | *Romeo & Rafael Desperados* | *Lillukanvarsia* | *Tuuliranta* | *Young Man, Cash Man* | *Young Girl, Dream Girl* | *Satula* | *Bikineitä ja timantteja* | *Pihlajakadun tuhmat tädit* | *Kämppä tyhjänä* | *Pihlajasatu* | *Pahainpäivä* | *Soppatykkimiehet* | *MC Taalasbiili* | *Rantabaari* |
| Elokuvat | *Nightmare – painajainen merellä* | *Nightmare 2 – Painajainen jatkuu* |
| Oheismateriaalit | CD-kokoelma | Oheismateriaalit |